text: Ny formand: Derfor melder vi havnechef til politiet
  07 oktober 2015 kl. 08.46
  Konstitueret formand for havnen forklarer, hvorfor den tidligere havnechef er meldt til politiet.
  Den tidligere næstformand for havnebestyrelsen i Vejle, Peder Hummelmose (V), overtager nu formandsposten.
  En uafhængig rapport fra revisionshuset PwC indikerer, at det måske har været svært for havnen at kende forskel på private og offentlige udgifter.
  - Vi kan ikke se noget med sikkerhed i rapporten, men der er indikationer på, at der er foregået noget, som ikke skulle være foregået, og derfor har vi bedt politiet om at efterforske sagen, siger Hummelmose til TV SYD.
  Om baggrunden for politianmeldelsen, siger han:
  - Det er jo ikke i sig selv forkert, at havnen har brugt penge, spørgsmålet er jo, om pengene er brugt på private formål, og det er det, vi har bedt politiet om at undersøge, uddyber han.
  